CELEX: 32007D0639
Language: hu
Date: 2007-10-02 00:00:00
Title: 2007/639/EK: A Bizottság határozata ( 2007. október 2. ) a környezetben tartósan megmaradó szerves szennyező anyagokról szóló 850/2004/EK parlamenti és tanácsi rendelet értelmében szolgáltatandó adatok és információk közös formátumának kialakításáról (az értesítés a C(2007) 4409. számú dokumentummal történt)

4.10.2007   
            
            
               HU
            
            
               Az Európai Unió Hivatalos Lapja
            
            
               L 258/39
            
         
      A BIZOTTSÁG HATÁROZATA
   
   (2007. október 2.)
   a környezetben tartósan megmaradó szerves szennyező anyagokról szóló 850/2004/EK parlamenti és tanácsi rendelet értelmében szolgáltatandó adatok és információk közös formátumának kialakításáról
   (az értesítés a C(2007) 4409. számú dokumentummal történt)
   (2007/639/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a környezetben tartósan megmaradó szerves szennyező anyagokról és a 79/117/EGK irányelv módosításáról szóló, 2004. április 29-i 850/2004/EK európai parlamenti és tanácsi rendeletre (1) és különösen annak 12. cikke (4) bekezdésére,
   mivel:
   
               (1)
            
            
               A 850/2004/EK rendelet 12. cikke előírja, hogy a tagállamok rendszeres időközönként adatokat és információkat szolgáltassanak a Bizottság részére.
            
         
               (2)
            
            
               Közös formátumot kell megállapítani ezen adatok és információk közlésére.
            
         
               (3)
            
            
               Az ebben a határozatban foglalt rendelkezések összhangban vannak a 67/548/EGK tanácsi irányelv (2) 29. cikke által létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A tagállamok a 850/2004/EK rendelet 12. cikke (1), (2) és (3) bekezdésének rendelkezése szerinti adatokat és információkat az e határozat mellékletében meghatározott formátumban juttatják el a Bizottsághoz.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2007. október 2-án.
      
         
            a Bizottság részéről
         
         Stavros DIMAS
         
         
            a Bizottság tagja
         
      
   
   
      (1)  HL L 158., 2004.4.30., 7. o.
   
      (2)  HL 196., 1967.8.16., 1. o. A legutóbb a 2006/121/EK európai parlamenti és tanácsi irányelvvel (HL L 396., 2006.12.30., 850. o.) módosított irányelv.
   
      MELLÉKLET
      A környezetben tartósan megmaradó szerves szennyező anyagokról szóló 850/2004/EK rendelet 12. cikke szerinti információ- és adatszolgáltatáshoz használandó űrlap
      A.   Éves jelentés a gyártás és a forgalomba hozatal ellenőrzéséről (12. cikk, (2) bekezdés)
      I. szakasz:   általános információk
      1.   Tagállam:
      2.   A kapcsolattartó tisztviselő neve és beosztása:
      3.   Az intézmény teljes neve:
      4.   Levelezési cím:
      5.   Telefonszám:
      6.   Faxszám:
      7.   E-mail cím:
      8.   A jelentés dátuma (éééé/hh/nn):
      II. szakasz:   a gyártás és a forgalomba hozatal ellenőrzése
      1.   A 850/2004/EK rendelet I. vagy II. mellékletében (a továbbiakban: I. vagy II. melléklet) felsorolt anyagok gyártása
      1.1.   A jelentés tárgyéve:
      1.2.   Gyártottak az Ön tagállamában a jelentés tárgyidőszakában olyan vegyi anyagot, amely szerepel az I. vagy a II. mellékletben? (Igen/Nem)
      1.2.1.   Ha az 1.2. pont alatti kérdésre igennel válaszolt, adja meg az anyag(ok) nevét és a gyártott mennyiség(ek)et (kg-ban)!
      2.   Az I. vagy II. mellékletben felsorolt anyagok forgalomba hozatala
      2.1.   A jelentés tárgyéve:
      2.2.   Forgalomba hoztak vagy exportáltak az Ön tagállamában a jelentés tárgyidőszakában olyan vegyi anyagot, amely szerepel az I. vagy a II. mellékletben? (Igen/Nem)
      2.2.1.   Ha a 2.2. pont alatti kérdésre igennel válaszolt, adja meg az anyag(ok) nevét és a gyártott mennyiség(ek)et (kg-ban)! Export vagy import esetén nevezze meg az exportáló vagy importáló országo(ka)t!
      B.   Háromévenkénti jelentés a 850/2004/EK rendelet alkalmazásáról (12. cikk, (1) és (3) bekezdés)
      I. szakasz:   általános információk
      1.   Tagállam:
      2.   A kapcsolattartó tisztviselő neve és beosztása:
      3.   Az intézmény teljes neve:
      4.   Levelezési cím:
      5.   Telefonszám:
      6.   Faxszám:
      7.   E-mail cím:
      8.   A jelentés dátuma (éééé/hh/nn):
      II. szakasz:   készletek
      1.   Rendelkezik az Ön tagállama az I. vagy a II. mellékletében felsorolt anyagok valamelyikéből olyan készletekkel, amelyek felhasználása engedélyezett? (Igen/Nem)
      1.1.   Ha az 1. pont alatti kérdésre igennel válaszolt, adja meg az anyag(ok) nevét! Minden egyes anyag esetében adja meg készletenként az azonosítás évét, az illető anyag jellegét, töménységét (% vagy mg/kg), mennyiségét (kg), a tárolás helyét, és ismertesse a kezelésével kapcsolatos intézkedéseket!
      2.   Rendelkezik az Ön tagállama az I. vagy a II. mellékletében felsorolt anyagok valamelyikéből olyan készletekkel, amelyek felhasználása nem engedélyezett? (Igen/Nem)
      2.1.   Ha a 2. pont alatti kérdésre igennel válaszolt, adja meg az anyag(ok) nevét! Minden egyes anyag esetében adja meg készletenként az azonosítás évét, az illető anyag jellegét, töménységét (% vagy mg/kg), mennyiségét (kg), a tárolás helyét, és ismertesse a kezelésével kapcsolatos intézkedéseket!
      III. szakasz:   a kibocsátás csökkentése, minimalizálása, illetve megszüntetése
      1.   Dolgozott ki az Ön tagállama cselekvési tervet a 850/2004/EK rendelet III. mellékletében (a továbbiakban: III. melléklet) felsorolt anyagok tekintetében? (Igen/Nem)
      1.1.   Ha az 1. pont alatti kérdésre nemmel válaszolt, indokolja meg, hogy miért nem!
      1.2.   Ha az 1. pont alatti kérdésre igennel válaszolt, adja meg azon anyag(ok) nevét, amellyel (amelyekkel) kapcsolatban kibocsátási adatokkal rendelkezik! Minden egyes anyag esetében tüntesse fel, melyik elem tekintetében (föld, víz, levegő) állnak rendelkezésére kibocsátási adatok! Az egyes elemekre nézve a kibocsátás mennyiségét g TEQ/évben (WHO-TEF (1) 2005) vagy kg/évben adja meg!
      2.   Dolgozott ki az Ön tagállama intézkedéseket a III. mellékletben felsorolt anyagok forrásainak azonosítására? (Igen/Nem)
      2.1.   Ha a 2. pont alatti kérdésre igennel válaszolt, ismertesse a kidolgozott intézkedéseket!
      3.   Dolgozott ki az Ön tagállama intézkedéseket a III. mellékletben felsorolt anyagok forrásainak jellemzésére? (Igen/Nem)
      3.1.   Ha a 3. pont alatti kérdésre igennel válaszolt, ismertesse a kidolgozott intézkedéseket!
      4.   Dolgozott ki az Ön tagállama intézkedéseket a III. mellékletben felsorolt anyagok forrásainak minimalizására? (Igen/Nem)
      4.1.   Ha a 4. pont alatti kérdésre igennel válaszolt, ismertesse a kidolgozott intézkedéseket!
      IV. szakasz:   intézkedési tervek
      1.   Dolgozott ki az Ön tagállama nemzeti intézkedési tervet a környezetben tartósan megmaradó szerves szennyező anyagokról szóló stockholmi egyezmény 7. cikkével összhangban? (Igen/Nem)
      1.1.   Ha az 1. pont alatti kérdésre nemmel válaszolt, indokolja meg, hogy miért nem!
      1.2.   Ha az 1. pont alatti kérdésre igennel válaszolt, tüntesse fel a nemzeti intézkedési tervnek a stockholmi egyezmény titkárságával, a Bizottsággal és a többi tagállammal való közlésének időpontját (időpontjait)!
      1.2.1.   Lehetőséget kapott a nyilvánosság arra, hogy kellő időben és hatékonyan részt vegyen a nemzeti intézkedési terv kidolgozásában? (Igen/Nem)
      1.2.1.1.   Ha az 1.2.1. pont alatti kérdésre nemmel válaszolt, indokolja meg, hogy miért nem!
      1.2.1.2.   Ha az 1.2.1. pont alatti kérdésre igennel válaszolt, ismertesse röviden az eljárás módját!
      V. szakasz:   monitoring
      1.   Létrehozott az Ön tagállama a környezetben megtalálható dioxinokkal, furánokkal és PCB-kkel kapcsolatos monitoring programot? (Igen/Nem)
      1.1.   Ha az 1. pont alatti kérdésre nemmel válaszolt, indokolja meg, hogy miért nem!
      1.2.   Ha az 1. pont alatti kérdésre igennel válaszolt, adja meg azon anyag(ok) nevét, amellyel (amelyekkel) kapcsolatban rendelkezik monitoringadatokkal! Minden egyes anyag és monitoringprogram esetében adja meg a monitoringprogram időtartamát és célkitűzéseit, a mintavétel jellegét (pl. szúrópróba, véletlenszerű, ismert értékeken alapuló), földrajzi helyét, az alkalmazott elemzési módszert, az elemet (föld, víz, levegő), amelyből az anyagmintát vették, a megállapított értékeket (átlag, közepes, maximum, minimum érték, minták száma), és hogy miként jutott ezekhez az adatokhoz!
      VI. szakasz:   információcsere
      1.   Kialakított az Ön tagállama információcserét szolgáló mechanizmust? (Igen/Nem)
      1.1.   Ha az 1. pont alatti kérdésre nemmel válaszolt, indokolja meg, hogy miért nem!
      1.2.   Ha az 1. pont alatti kérdésre igennel válaszolt, és az információcserét szolgáló mechanizmus nem része a nemzeti intézkedési tervnek, ismertesse a mechanizmust!
      2.   Hozott az Ön tagállama valamilyen intézkedést a környezetben tartósan megmaradó szerves szennyező anyagokkal kapcsolatos tudatosságot fokozó programok előmozdítására és segítésére? (Igen/Nem)
      2.1.   Ha a 2. pont alatti kérdésre nemmel válaszolt, indokolja meg, hogy miért nem!
      2.2.   Ha a 2. pont alatti kérdésre igennel válaszolt, ismertesse a hozott intézkedéseket!
      3.   Hozott az Ön tagállama valamilyen intézkedést a környezetben tartósan megmaradó szerves szennyező anyagokkal kapcsolatos nyilvános információk nyújtásának előmozdítására és segítésére?
      3.1.   Ha a 3. pont alatti kérdésre nemmel válaszolt, indokolja meg, hogy miért nem!
      3.2.   Ha a 3. pont alatti kérdésre igennel válaszolt, ismertesse a hozott intézkedéseket!
      4.   Hozott az Ön tagállama valamilyen intézkedést munkások, tudósok, oktatók, szakemberek és vezetők képzésének előmozdítására és segítésére a környezetben tartósan megmaradó szerves szennyező anyagok tekintetében?
      4.1.   Ha a 4. pont alatti kérdésre nemmel válaszolt, indokolja meg, hogy miért nem!
      4.2.   Ha a 4. pont alatti kérdésre igennel válaszolt, ismertesse a hozott intézkedéseket!
      VII. szakasz:   műszaki segítségnyújtás
      1.   Nyújtott az Ön tagállama más ország(ok)nak műszaki vagy pénzügyi támogatást a környezetben tartósan megmaradó szerves szennyező anyagokról szóló stockholmi egyezményből fakadó kötelezettségeik maradéktalan teljesítéséhez szükséges képessége (képességük) fejlesztésére és erősítésére? (Igen/Nem)
      1.1.   Ha az 1. pont alatti kérdésre nemmel válaszolt, indokolja meg, hogy miért nem!
      1.2.   Ha az 1. pont alatti kérdésre igennel válaszolt, adja meg az ország(ok) nevét és a segítségnyújtás jellegét!
      VIII. szakasz:   szankciók
      1.   Szankciók
      1.1.   Miként állapította meg az Ön tagállama a 850/2004/EK rendelet rendelkezéseinek megsértése esetén alkalmazandó szankciókra vonatkozó szabályokat?
      1.2.   Milyen intézkedéseket hoztak a szankciókkal kapcsolatos szabályok betartásának biztosítására?
      2.   Jogsértési eljárás
      2.1.   Kezdeményezett-e az Ön tagállama jogsértési eljárást a 850/2004/EK rendelet rendelkezéseinek megsértése miatt? (Igen/Nem)
      2.2.   Ha a 2.1. pont alatti kérdésre igennel válaszolt, adja meg, hogy mely cikket sértették meg, és ismertesse röviden a jogsértést és a kiszabott szankciót!
      
         (1)  Egészségügyi Világszervezet, poliklórozott dibenzo-p-dioxinokra és dibenzo-furánokra, valamint koplanáris poliklórozott bifenilekre vonatkozó toxikus egyenérték együttható értékek.